CELEX: E2013P0006
Language: hu
Date: 2013-04-09 00:00:00
Title: A Fürstliches Landgericht 2013. április 9-i tanácsadó vélemény iránti kérelme az EFTA-Bírósághoz a Metacom AG kontra Rechtsanwälte Zipper & Collegen ügyben (E-6/13. sz. ügy)

12.9.2013   
            
            
               HU
            
            
               Az Európai Unió Hivatalos Lapja
            
            
               C 263/10
            
         A Fürstliches Landgericht 2013. április 9-i tanácsadó vélemény iránti kérelme az EFTA-Bírósághoz a Metacom AG kontra Rechtsanwälte Zipper & Collegen ügyben
   (E-6/13. sz. ügy)
   2013/C 263/11
   A Fürstliches Landgericht (Hercegi Bíróság, Liechtenstein) 2013. április 9-i, a Bíróság Hivatalához 2013. április 15-én beérkezett levelében tanácsadói vélemény iránti kérelmet nyújtott be az EFTA-Bírósághoz a Metacom AG kontra Rechtsanwälte Zipper & Collegen ügyben, az alábbi kérdéseket illetően:
   
               1.
            
            
               Egy másik EGT-országban saját nevében, nem harmadik féltől kapott megbízatás alapján keresetet indító európai jogász hivatkozhat-e az ügyvédi szolgáltatásnyújtás szabadsága tényleges gyakorlásának elősegítéséről szóló, 1977. március 22-i 77/249/EGK tanácsi irányelvre (1)?
            
         
               2.
            
            
               Összeegyeztethető-e a 77/249/EGK irányelvvel és különösen annak 7. cikkével annak előírása (amint erről az ügyvédi hivatásról szóló liechtensteini törvény (Rechtsanwaltsgesetz) 59. cikke rendelkezik), hogy az európai ügyvédeknek bejelentést kell tenniük a fogadó állam hatóságainál?
            
         
               3.
            
            
               Amennyiben a 2. kérdésre igenlő a válasz: Tekintettel a 77/249/EGK irányelvre, amennyiben egy szolgáltatásokat nyújtó európai ügyvéd nem tesz bejelentést a fogadó államban, ez vonhatja-e maga után azt, hogy az érintett ügyvéd nem tarthat igényt a fogadó államban biztosított ügyvédi díjszabás szerinti ügyvédi díjra (Liechtensteinben az ügyvédek díjazásáról szóló törvény (Gesetz über den Tarif für Rechtsanwälte und Rechtsagenten) és az ügyvédek díjazásáról szóló rendelet (Verordnung über die Tarifansätze der Entlohnung für Rechtsanwälte und Rechtsagenten) rendelkezései szerinti díjakra)?
            
         
               4.
            
            
               Amennyiben egy szolgáltatásokat nyújtó európai ügyvéd csak egy későbbi időpontban tesz bejelentést a fogadó állam hatóságainál, e későbbi bejelentés vonhatja-e maga után azt, hogy az ügyvéd csak a bejelentést követő időszak tekintetében tarthat igényt a fogadó államban biztosított ügyvédi díjszabás szerinti ügyvédi díjra, az ezen időpontot megelőzően tett eljárási lépések tekintetében azonban nem?
            
         
               5.
            
            
               Tekintettel a 77/249/EGK irányelvre, a 3. és 4. kérdésre adott válasz függ-e attól, hogy az eljárás kezdetén a fogadó állam bírósága felhívta-e a szolgáltatást nyújtó ügyvéd figyelmét arra, hogy a fogadó állam joga szerint köteles bejelentést tenni a hatóságoknál?
            
         
      (1)  HL L 78., 1977.3.26., 17. o.